Godine 2004,
nova kompanija, pod imenom Vema nutricionizam,
počela je da nudi mogućnost koja menja život,
zaraditi pun prihod za povremeni rad.
Ponuda Veme je bila upućena svima,
bez obzira na prethodno iskustvo ili obrazovanje.
Postojala su samo dva koraka za početak zarađivanja:
kupite paket njihovih tečnih hranljivih proizvoda u iznosu od 500 do 600 dolara
i regrutujte još dva člana da učine isto.
Kompanija Vema nutricionizam je brzo rasla,
postajući globalni poduhvat,
koji je, u svom vrhuncu, imao 30 000 novih članova mesečno.
Postojao je samo jedan problem:
dok je kompanija godišnje prihodovala 200 miliona dolara do 2013. godine,
velika većina učesnika je zaradila manje nego što je uložila.
Vema je na kraju osuđena za vođenje piramidalne šeme,
uobičajenog tipa prevare,
gde članovi zarađuju pare
regrutujući još ljudi da se priključi.
Obično osnivač traži početnu grupu ljudi
da se uključe i promovišu šemu.
Tada ih ohrabruju da regrutuju druge,
obećavajući da će im pripasti deo novca koje ti ljudi ulože,
dok osnivač takođe uzima deo.
Obrazac se ponavlja za svaku grupu novih učesnika,
sa novcem od pridošlica koji se usmerava onima koji su ih regrutovali.
Ovo se razlikuje od Poncijeve šeme,
gde osnivač regrutuje nove članove
i tajno koristi njihove članarine da bi isplatio postojeće članove,
koji misle da je isplata došla od legalne investicije.
Kako piramidalna šema raste,
novim regruterima postaje sve teže da zarade pare.
jer se broj učesnika širi eksponencijalno.
Uzmimo strukturu gde svaka osoba, da bi zaradila,
mora da regrutuje još šest osoba.
Osnivač regrutuje šest ljudi na startu,
svaki od njih regrutuje još šest.
Na drugom nivou imamo 36 regrutera,
od kojih svaki regrutuje 6 ljudi,
što je ukupno 216 novih regrutera.
Do dvanaestog nivoa regrutovanja,
2,1 milijarda novih članova morali bi da regrutuju
ukupno više od 13 milijardi ljudi da bi zaradili,
što je više od cele svetske populacije.
Po ovom scenariju,
najnoviji regruteri,
što je 80% učesnika šeme,
izgube sav svoj uloženi novac.
U stvarnom životu,
mnogi koji su se priključili među prvima takođe izgube.
Piramidalne šeme su ilegalne u većini zemalja,
ali ih može biti teško uočiti.
Predstavljene su kao toliko različitih stvari,
kao što su grupe za poklanjanje,
investicioni klubovi i mrežni marketing.
Razlika između piramidalne šeme i legalnog mrežnog marketinga
može biti prilično mutna.
U teoriji, razlika je u tome
što članovi kompanija mrežnog marketinga
pre svega zarađuju proviziju od prodaje
određenog proizvoda ili usluge kupcu,
dok piramidalna šema prvenstveno plaća članovima za regrutovanje novih prodavaca.
Ali, u praksi,
mnoge kompanije mrežnog marketinga čine gotovo nemogućim
za nove članove da zarađuju samo kroz prodaju.
A mnoge piramidalne šeme, kao Vema nutricionizam,
se prerušavaju u legalni posao mrežnog marketinga,
koristeći proizvode ili usluge
kako bi sakrili strukturu „plati i regrutuj”.
Mnoge piramidalne šeme koriste već postojeće poverenje unutar crkava,
migrantskih zajednica ili drugih usko povezanih grupa.
Prvih nekoliko članova se podstiče da izveste o dobrom iskustvu,
pre nego što stvarno počnu da ostvaruju profit.
Ostali iz njihove mreže slede njihov primer,
i šema je već raširena,
pre nego što postane jasno da većina članova nema zaradu.
Često žrtve ćute, jer su posramljene.
Piramidalne šeme mame ljude obećanjima o mogućnostima i osnaživanju.
Kada članovi završe bez zarade,
često krive sebe, a ne šemu,
misleći da nisu dovoljno prodorni da zarade obećani obrt.
Neke žrtve nastavljaju da pokušavaju,
ulažući u brojne šeme,
i gubeći pare svaki put.
Uprkos svim ovim faktorima,
postoji način da se uoči piramidalna šema.
Vremenski pritisak je znak za uzbunu.
Čuvajte se smernica da „delujete odmah ili ćete propustiti jedinstvenu priliku.”
Takođe su sumnjiva obećanja o velikoj sumi koja će vam promeniti život.
I na kraju, legalni posao mrežnog marketinga
ne bi trebalo da traži od članova da plate kako bi prodavali proizvode ili usluge.
Piramidalne šeme mogu biti veoma destruktivne za pojedince,
zajednice, pa čak i čitave zemlje.
Ali možete se boriti vatrom protiv vatre,
tako što ćete poslati ovaj video trima osobama koje znate,
i ohrabriti ih da urade isto.